Essen

Essen on linn Saksamaa lääneosas Nordrhein-Westfaleni liidumaal Ruhri linnastus. Essen on rahvaarvult Saksamaa suuruselt kuues linn. Linn asub Reini-Herne'i kanali ja Ruhri jõe vahel jäädes Saksamaa pealinnast Berliinist 540 kilomeetrit läände ja Belgia pealinnast Brüsselist 230 kilomeetrit kirdesse.

 Ajalugu 

Essen on asutatud 845. aastal, kuid oli sajandeid väike põllumajanduslinn. Söe- ja rauamaagi kaevandamisega 19. sajandi alguses algas linna kasv.

Perioodil 1923-1925 okupeeris linna Prantsusmaa. Linn sai Teises maailmasõjas Saksamaa sõjatööstuse keskusena tugevat kannatada.

 Rahvastik 

Linna elanike arv oli 2021. aastal 579 432. 16% elanikest on välismaalased. 

Perioodil 1959-1969 elas linnas rohkem kui 700 000 inimest. Elanike arv langes alla 600 000 aastal 2000. Perioodil 2014-2024 ei ole linna elanike arv oluliselt muutunud. 

 Vaatamisväärsused 

 Alfred Kruppi projekteeritud Villa Hügel ja Zeche und Kokerei Zollverein.
 1986. aastal suletud Bauhaus-stiilis söekaevandus (UNESCO maailmapärandi nimistus)
 Esseni raekoda (Saksamaa kõrgeim, 106 m)

Viited

 Välislingid 

Esseni koduleht

Kategooria:Nordrhein-Westfaleni linnad
Kategooria:Hansalinnad